Tiltale for overtrædelse af planlovens § 64, stk. 1, nr. 1, og nr. 4 jf. stk. 2, jf. § 51, jf. lokalplan
Ret: Retten på Bornholm (1. instans)
Faggruppe: Straffesag — Bødesag
Sagsemner: Erhvervsforhold;

/

RETTEN PÅ BORNHOLM

Udskrift af dombogen

D O M

afsagt den 22. september 2023

Rettens nr. 1-447/2023
Politiets nr. 2200-87110-00002-23

Anklagemyndigheden
mod
Tiltalte ApS
CVR nr.

Anklageskrift er modtaget den 1. september 2023.

Tiltalte ApS er tiltalt for

overtrædelse af planlovens § 64, stk. 1, nr. 1, og nr. 4 jf. stk. 2, jf. § 51, jf.
Lokalplan nr. af juni 2011 (Rønne) pkt. 4.1,
ved i perioden mellem den 6. februar 2023 og 21. marts 2023 på Matrikel nr.
på Adresse i Rønne at have påbegyndt renovering af ejendommen idet taget
var ved at blive udskiftet i strid med lokalplanen, idet man ifølge lokalplanen
ikke må ændre, nedrive eller ombygge facadedele her-under vinduer og døre
uden tilladelse fra kommunalbestyrelsen, hvilket fir-maet ikke havde fået, og
samtidig at have undladt at stoppe arbejdet efter at firmaet var meddelt påbud
fra kommunen om standsning af igangværende byggearbejde den 7. februar
2023, idet der efter udstedelse af påbuddet kun-ne konstateres den 10. marts
2023, at der var foretaget vinduesudskiftning på facade og gavl selvom
tilladelse hertil endnu ikke var blevet søgt af firmaet.

Påstande

Anklagemyndigheden har nedlagt påstand om bødestraf.

Tiltalte har erkendt at have påbegyndt arbejdet uden en tilladelse, men har i
øvrigt nægtet sig skyldig.

Sagens oplysninger

Der er afgivet forklaring af tiltalte ved Person og af vidnet
byggesagsbehandler Vidne.

Forklaringerne er lydoptaget og gengives ikke i dommen.
Std 75271



/

side 2

Rettens begrundelse og afgørelse

Tiltalte har erkendt at have indledt renovering af ejendommen ved at have
påbegyndt udskiftningen af taget i strid med Lokalplan nr. for bevaring og
videreudvikling af det centrale Rønne pkt. 4.1 uden en forudgående tilladelse
fra kommunen.

Tiltalte har endvidere erkendt, at have fortsat renoveringen af ejendommen
efter at være meddelt et påbud fra kommunen om standsning af igangværen-de
byggearbejder, idet tiltalte foretog vinduesudskiftning på facade og gavl.

Tiltaltes repræsentant Person har forklaret, at han i en telefonsamtale med
byggesagsbehandler Vidne blev bibragt den opfattelse, at tiltalte måtte foretage
vinduesudskiftningen.

Efter Vidnes præcise og troværdige forklaring, finder retten ikke, at Vidne,
efter at påbuddet var meddelt, har handlet på en så-dan måde, at det kan have
givet tiltaltes den opfattelse, at virksomheden i strid med påbuddet måtte
fortsætte renoveringen ved foretage en udskrift-ning af vinduerne.

På denne baggrund findes tiltalte skyldig i den rejste tiltale.

Straffen fastsættes til en bøde på 15.000 kr., jf. planlovens § 64, stk. 2, jf. stk.
1, nr. 1, og nr. 4.

Thi kendes for ret:

Tiltalte ApS skal betale en bøde på 15.000 kr.

Tiltalte skal betale sagens omkostninger.

Dommer



/